APROBACIÓN DEFINITIVA ORDENANZA REGULADORA DA TAXA POLO SERVIZO DE RECOLLIDA DE LIXO
ADMINISTRACIÓN LOCAL — Municipal — Gondomar (Ordenanzas e Regulamentos, 27/12/2016)

PRIMEIRO.— O Pleno do Concello de Gondomar, en sesión extraordinaria celebrada o 21 de decembro de 2016, acordou a aprobación definitiva, con resolución expresa das reclamacións presentadas, da imposición e ordenación da taxa pola prestación do servizo de recollida de lixo e Ordenanza Fiscal reguladora da mesma, cuxo texto íntegro se fai público en cumprimento do artigo 17 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo. En uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artigos 2, 15 a 19, 20 a 27 e 57 do Texto Refundido da Lei Reguladora das Facendas Locais, aprobado polo Real Decreto Lexislativo 2/2.004, de 5 de marzo, este Concello establece a Taxa pola prestación do servizo de recollida de lixo, que se rexerá pola presente ordenanza fiscal.1. Constitúe o feito impoñible desta Taxa a prestación do servizo, de recepción obrigatoria, de recollida de lixo domiciliario e residuos sólidos urbanos de vivendas, aloxamentos e locais ou establecementos onde se exerzan actividades industriais, comerciais, profesionais, artísticas e de servizos no termo municipal de Gondomar, o seu transporte aos centros de eliminación e posterior tratamento.2. A tal efecto, considéranse lixo domiciliario e residuos sólidos urbanos os restos e desperdicios de alimentación ou detritos procedentes da limpeza normal de locais ou vivendas e exclúense de tal concepto os residuos de tipo industrial, escombros de obras, detritos humanos, materias e materiais contaminados, corrosivos ou perigosos ou cuxa recollida ou vertido esixa a adopción de especiais medidas hixiénicas, profilácticas ou de seguridade.3. Entenderase de recepción obrigatoria o servizo prestado a todas as vivendas e establecementos comerciais, industriais, profesionais ou doutros usos que figuren en condicións de habitabilidade ou utilización, con independencia de que estean ou non habitados ou utilizados.1. Son suxeitos pasivos contribuíntes as persoas físicas ou xurídicas e as entidades ás que se refire o artigo 35.4 da Lei 58/2003 de 17 de decembro, Xeral Tributaria, que ocupen ou utilicen as vivendas, establecementos e instalacións de calquera uso, sexa a título de propietario ou usufructuario, habitacionista, arrendatario ou, incluso, de precario.2. Para o caso das vivendas, son suxeitos pasivos substitutos do contribuínte e obrigados ao pago da taxa, os propietarios e usufructuarios das mesmas, quenes poderán repercutir, no seu caso, as cotas satisfeitas aos usuarios de aquelas, beneficiarios do servizo. Igualmente, no caso de establecementos comerciais, industriais, profesionais ou de outros usos que se atopen pechados ou sen uso, serán suxeitos pasivos substitutos do contribuínte, os propietarios.1. Responderán solidariamente do pago desta taxa xunto cos suxeitos pasivos substitutos do contribuínte, os beneficiarios da prestación do servizo por utilizar ou ocupar as vivendas ou locais.2. Responderán solidariamente das obrigas tributarias do suxeito pasivo, as persoas físicas e xurídicas a que se refiren os artigos 41 e 42 da Lei 58/2.003, de 17 de decembro, Xeral Tributaria.3. Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 43 da Lei Xeral Tributaria.1.—Estarán exentos do pago desta taxa: a) O Concello polos edificios e locais da súa titularidade que figuren afectos a un servizo público. b) Os suxeitos pasivos cuxos ingresos sexan inferiores ao Indicador Público de Renda de Efectos Múltiples (IPREM). 2. Bonificacións: a) Estarán exentos de pagamento desta Taxa de lixo da vivenda que constitúa a residencia habitual do solicitante, os membros de familias con ingresos brutos anuais, per cápita, inferiores a 3.977€ e 6.390€ para familias numerosas. O cómputo dos ingresos brutos farase respecto do exercicio inmediatamente anterior ao que se presenta a solicitude. Para poder acollerse a esta exención haberá que cumprirse ademais da condición de que a titularidade de Bens Inmobles de Natureza Urbana, a excepción da vivenda na que residen, non supere o valor catastral de 49.305,00 euros. Calcularase o ingreso bruto anual per cápita dividindo a totalidade dos ingresos brutos anuais de todas as persoas que convivan nunha vivenda entre o número total daquelas. No caso dunha persoa cun grao de discapacidade igual ou superior ao 65% computarse como se fosen dúas persoas. No caso de que o grao de discapacidade estivese entre o 35% e 65% computarse como 1,5. No caso de que nunha vivenda resida unha persoa vítima de violencia de xénero, aplicarase ao seu ingreso bruto o coeficiente de 0,30. Este coeficiente será de aplicación os primeiros 5 anos contados dende a data da sentenza. No caso de persoas maiores de 65 anos, aplicaranse aos seus ingresos brutos o coeficiente de 0,50. No caso de que nunha vivenda resida unha soa persoa aplicarase aos seus ingresos brutos o coeficiente de 0,55. No caso de que se dean simultaneamente as dúas circunstancias referidas nos dous parágrafos anteriores, aplicarase o coeficiente de 0,35. No caso dunha vivenda onde resida unha familia monoparental, na que so percibe ingresos o/a proxenitor/a custodio/a e os fillos non tiveran rematado o ensino obrigatorio, aplicarase ao ingreso bruto o coeficiente de 0,55. Poderase aplicar este coeficiente no caso de que os fillos perciban prestacións de carácter público con motivo de discapacidade, invalidez e similares. Persoas que tendo cargas familiares levasen en situación de desemprego máis de 22 meses ininterrompidos, aplicarase aos seus ingresos brutos o coeficiente de 0,35. Para ter dereito a estas bonificacións deberán solicitarse polos interesados entre o 1 de outubro e o 31 de decembro de cada ano, xunto coa documentación acreditativa do cumprimento das condicións para o seu outorgamento, e, no caso de resultaren estimadas, producirán efectos para o exercicio seguinte a aquel no que foran formuladas. No caso de familias numerosas o prazo do 31 de decembro amplíase ata o 31 de xaneiro. Deberá acompañarse á solicitude os seguintes documentos: b) Terán dereito a unha bonificación do 99% da cota, os locais sociais das Comunidade de Montes Veciñais en Mancomún, das Asociacións de veciños sen ánimo de lucro ubicadas e con sede física no Concello, ANPAS, Centros Culturais e Deportivos, cemiterios municipais e os edificios e locais da Entidade Local Menor de Morgadáns.1. A efectos de aplicación desta Taxa, considérase que se presta o servizo sempre que se recolla o lixo domiciliario de xeito directa ou a través dun contenedor ou depósito.2. No caso de establecementos comerciais, industriais, profesionais ou de otros usos que se atopen pechados ou sen utilización, se aplicará unha tarifa de vivenda.3. No suposto de que dentro dunha vivenda se realice unha actividade económica, aplicarase a cota correspondente á actividade realizada.4. Se nun mesmo local ou recinto se exerceran varias actividades polo mismo titular, estarán obrigados a contribuir pola tarifa máis alta, máis o 50 % da que corresponda a cada unha das restantes.5. Cando unha industria, comercio ou establecemento ocupe máis dunha planta, ademais da tarifa aplicable pola actividade que realice satisfará por cada unha das demais plantas a cota de vivenda. A tal efecto aplicarase a seguinte tarifa: 1. A Taxa pola prestación do servizo de recollida de lixo ten carácter periódico.2. O período impositivo coincide co ano natural, salvo nos supostos de inicio ou cese na súa prestación, nos que o período impositivo será o seguinte: a) Nos supostos de inicio, dende o día en que teña lugar ata o 31 de decembro. Se entenderá iniciada a prestación do servizo na data de outorgamento da licenza de primeira ocupación e funcionamento, ou dende o momento en que se teña considerada iniciada a actividade. b) Nos supostos de cese, dende o 1 de xaneiro ate o día en que se produza aquel.3. A Taxa pola prestación do servizo de recollida de lixo devéñase o primeiro día do período impositivo.4. Cando o período impositivo da Taxa esixida pola prestación do servizo de recollida de lixo sexa inferior ao ano natural, o seu importe se prorrateará por trimestres naturais, computándose como completo o de inicio ou cese na prestación do servizo.1. A Taxa pola prestación do servizo de recollida de lixo, xestionarase mediante padrón, nos supostos de alta do tributo, que o será mediante a práctica dunha liquidación que será notificada individualmente.2. Para o suposto de alta, o obrigado tributario deberá presentar unha declaración na que manifeste a realización do feito impoñible e comunique os datos necesarios para que a Administración municipal cuantifique a obriga tributaria mediante a práctica da liquidación correspondente. En todo caso, os obrigados deberán por en coñecemento da Administración municipal toda modificación sobrevenida que poderá orixinar baixa ou alteración no padrón no prazo de dous meses dende que se produza a circunstancia determinante da modificación.1. Unha vez producida a alta, a Taxa se exaccionará por padrón, esixíndose o importe da mesma no prazo que sinale o Regulamento Xeral de Recadación para as débedas por recibo. En todo o relativo á cualificación de infraccións tributarias, así como sancións que correspondan en cada caso, estarase ao disposto na Lei 58/2003, Xeral Tributaria e normativa de desenvolvemento. No ano 2017, as solicitudes para acollerse aos beneficios fiscais previstos no artigo 5 desta Ordenanza realizaranse entre o 1 de xaneiro de 2017 ata o 31 de marzo de 2017, ambos inclusive. A presente Ordenanza Fiscal, entrará en vigor ao día seguinte da súa publicación no B. O. P., sendo de aplicación a partir da súa entrada en vigor, permanecendo en vigor ate a súa modificación ou derrogación expresas. SEGUNDO.— Contra o presente acordo, conforme o artigo 19 do Real Decreto Lexislativo 2/2004, de 5 de marzo, poderase interpoñer recurso contencioso-administrativo no prazo de dous meses contados a partir do día seguinte da publicación deste anuncio no Boletín Oficial da Provincia. (Documento asinado electrónicamente á marxe)